stanford-oval/wikipedia huggingface dataset:
טוקלומטי
הערות שוליים

↑  אבנר שביט‏, ביבי, הסכמי אוסלו וש"ס: סיכום סופ"ש פוליטי בפסטיבל הקולנוע ירושלים, באתר וואלה, 29 ביולי 2018
↑  https://www.football.org.il/players/player/?player_id=50504&season_id=6
↑  וויסאם סעדו גוטאני, החזרה המרגשת של טוני טוקלומטי, באתר ynet, 6 ביולי 2017
↑   שני ליטמן, "טוקלומטי": עוצמה רגשית היורדת לשורשי חיינו, באתר הארץ, 28 ביולי 2018
↑  אבנר שביט‏, ביבי, הסכמי אוסלו וש"ס: סיכום סופ"ש פוליטי בפסטיבל הקולנוע ירושלים, באתר וואלה, 29 ביולי 2018
↑  https://filmfreeway.com/flahertiana
טינטין באמריקה

| --- | --- |

עטיפת הספר באנגלית
 מידע כללי
 מאת:  הרז'ה
 שפת המקור:  צרפתית
 סוגה:  קומיקס
 מקום התרחשות:  ארצות הברית 
 הוצאה
 הוצאה:  Casterman
 הוצאה בשפת המקור:  Casterman
 תאריך הוצאה:  1932
 מספר עמודים:  62
 סדרה
 סדרת ספרים:  הרפתקאותיו של טינטין
 ספר קודם:  טינטין בקונגו
 הספר הבא:  הסיגרים של פרעה
 
טינטין באמריקה (בצרפתית: Tintin en Amérique) הוא הספר השלישי בסדרת הקומיקס "הרפתקאותיו של טינטין" שנכתבה ואוירה על ידי הסופר והצייר הבלגי הרז'ה. רצועות הקומיקס של עלילת הספר הוצגו לראשונה במהלך שנת 1932 בשחור לבן. ב-1946 פורסמה מהדורה חדשה של הספר בצבע. הספר לא תורגם לעברית.
עלילת הספר

עלילת הספר מתרחשת בשנת 1931, וממשיכה את עלילת הספר הקודם בסדרה, "טינטין בקונגו", בו טינטין נתקל בכנופיית גנגסטרים. הפעם טינטין נשלח לשיקגו כדי לסכל את מזימתם של הפושעים בשיקגו, ונתקל בגנגסטרים מהספר הקודם מספר פעמים, ונתפס על ידם, אך תמיד מצליח לחמוק מהם. טינטין לבסוף מצליח להגיע למנהיגם, אל קפונה, ולתפוס אותו. טינטין קורא לשוטר, אך השוטר, שלא מאמין לסיפורו, מתחיל לרדוף אחר טינטין, וקפונה מצליח לברוח (כשהרז'ה כתב את הספר, קפונה היה חופשי).
הרפתקאותיו של טינטין מובילות אותו לבובי סמיילס, יריב של קפונה וראש כנופיה, שאותו הוא מנסה לתפוס ללא הצלחה. טינטין רודף אחרי סמיילס לעיר אינדינית, ונתפס על ידי השבט שמתגורר שם (שבט כף-רגל שחורה), לאחר שסמיילס שכנע אותם שטינטין מנסה להרע להם. טינטין בטעות מוצא נפט בשטחם של האינדיאנים, דבר שגורם לאנשי עסקים חסרי מצפון לגרש את האינדיאנים משטחם, ולא לשתף אותם ברווחים שהם מפיקים מהנפט.
לבסוף טינטין תופס את סמיילס, ושולח אותו לשיקגו. כלבו של טינטין, שלגי, נחטף על ידי גנגסטר אחר, וטינטין מצליח לתפוס את כל אנשי הארגון שלו. הגנגסטר האלמוני מצליח לגרום לטינטין להגיע למפעל שימורים, שם הוא נדחף לתוך מטחנה, אך מכיוון שלא פעלה טינטין ניצל. לבסוף הוא מצליח לתפוס את הגנגסטר האלמוני. בעקבות הצלחתו בתפיסת הפושעים, טינטין מוזמן למשתה לכבודו, שם הוא נחטף על ידי גנגסטרים משיקגו, שהחליטו לנקום בו על כל מה שעשה. הגנגסטרים קושרים את שלגי וטינטין לחתיכת עץ כבדה, וזורקים אותם לימת מישיגן, אך מכיוון שחתיכת העץ צפה השניים לא טובעים, והם נמשים על ידי שוטר שעובר באזור.
טינטין מגלה שהשוטר ועוזריו הם בעצם גנגסטרים שמתכננים לרצוח אותו. טינטין משתלט עליהם, מסגיר אותם וגנגסטרים אחרים למשטרה, ועקב כך העיר עורכת לכבודו מצעד. לאחר המצעד טינטין חוזר לביתו שבאירופה.
ראו גם

טינטין
הרז'ה
טרבור אריזה

| --- | --- |

אריזה במדי וושינגטון ויזארדס, 2013
 לידה:  30 ביוני 1985 (בן 39) מיאמי שבפלורידה
 עמדה:  סמול פורוורד
 גובה:  2.03 מטר
 מספר:  8
 מכללה:  UCLA
 דראפט:  בחירה מספר 43, 2004 ניו יורק ניקס
 קבוצות כשחקן
 2004–2006 2006–2007 2007–2009 2009–2010 2010–2012 2012–2014 2014–2018 2018  2018–2019 2019–2020 2020 2020–2021 2021 2021–2022:  ניו יורק ניקס אורלנדו מג'יק לוס אנג'לס לייקרס יוסטון רוקטס ניו אורלינס הורנטס וושינגטון ויזארדס יוסטון רוקטס פיניקס סאנס וושינגטון ויזארדס סקרמנטו קינגס פורטלנד טרייל בלייזרס אוקלהומה סיטי ת'אנדר   מיאמי היט לוס אנג'לס לייקרס
 הישגים כשחקן
 זכייה באליפות ה-NBA‏ (2009)
טרבור אנתוני אריזה (באנגלית: Trevor Anthony Ariza; נולד ב-30 ביוני 1985 במיאמי, פלורידה) הוא כדורסלן עבר אמריקאי ששיחק בליגת ה-NBA בעמדת הסמול פורוורד במשך 18 שנים.
קריירה > ניו יורק ניקס

אריזה נבחר על ידי ניו יורק ניקס במקום ה-43 בדראפט 2004. הוא היה רק בן 19 כאשר הופיע לראשונה במדי הניקס, מאחר שהיה רק עונה אחת בקולג'. בעונת הרוקי שלו, שיחק אריזה ב-80 משחקים בהם קלע 5.9 נקודות והוריד 3 ריבאונדים בממוצע למשחק. את עונתו השנייה ב-NBA הוא החל בניקס וב-22 בפברואר 2006 עבר לאורלנדו מג'יק, אך מיעט לשחק עד לסיום העונה. בעונת 2006/2007 הציג אריזה יכולת טובה כשקלע 8.9 נקודות והוריד 4.4 כדורים חוזרים בממוצע למשחק, אך בפלייאוף ממוצעיו הידרדרו ל-2.8 נקודות ו-2.3 ריבאונדים בממוצע למשחק. גם בתחילת עונת 2007/2008 מיעט לקבל דקות משחק ולכן עבר ב-20 בנובמבר 2007 ללוס אנג'לס לייקרס.
קריירה > לוס אנג'לס לייקרס

בעונתו הראשונה בלייקרס הציג יכולת פושרת של 6.5 נקודות ו-3.5 ריבאונדים בממוצע למשחק, אך בפלייאוף, על אף שקבוצתו הגיע לגמר ה-NBA, יכולתו שוב הידרדרה משמעותית ל-1.2 נקודות ו-1.4 ריבאונדים בממוצע למשחק. בעונת 2008/2009, הפך אריזה לשחקן משמעותי בלייקרס ושיחק בכל 82 משחקיה בעונה הסדירה ואף פתח בחמישייה ב-20 מהם. הוא סיים את העונה עם 8.9 נקודות, 4.3 ריבאונדים, 1.8 אסיסטים ו-1.7 חטיפות בממוצע למשחק. בפלייאוף הוא הפך לשחקן חמישייה קבוע כשפתח בכל 23 משחקיה של הלייקרס, רשם ממוצעים של 11.3 נקודות, 4.2 ריבאונדים, 2.3 אסיסטים ו-1.6 חטיפות למשחק ועזר לה לזכות באליפות ה-NBA.
קריירה > יוסטון רוקטס

ב-3 ביולי 2009 חתם אריזה על חוזה לחמש שנים ביוסטון רוקטס תמורת 33 מיליון דולר. ב-14 באפריל 2010 השיג את הטריפל דאבל הראשון בקריירה, כשרשם 26 נקודות, 10 ריבאונדים ו-10 אסיסטים בהפסד קבוצתו לניו אורלינס הורנטס.
קריירה > ניו אורלינס הורנטס

לפני עונת 2010/2011 נשלח אריזה לניו אורלינס הורנטס, כחלק מטרייד בין ארבע קבוצות עם ניו ג'רזי נטס ואינדיאנה פייסרס. בפלייאוף 2011 רשם שיאי קריירה בממוצע דקות (40.2), נקודות (15.5), ריבאונדים (6.5) ואסיסטים (3.3) למשחק, אך קבוצתו הפסידה ללוס אנג'לס לייקרס בסיבוב הראשון, בתוצאה 2–4.
קריירה > וושינגטון ויזארדס

לקראת עונת 2012/2013 הועבר בטרייד לוושינגטון ויזארדס, יחד עם אמקה אוקפור, בתמורה לרשארד לואיס ובחירת דראפט. ב-12 בפברואר 2014 שבר שיא קריירה כשקלע 10 שלשות במשחק מול יוסטון רוקטס. כחודש לאחר מכן, ב-1 במרץ, רשם שיא קריירה של 40 נקודות, כולל 8 שלשות, בניצחון קבוצתו על פילדלפיה 76'. בפלייאוף 2014 ניצחה וושינגטון את שיקגו בולס בסיבוב הראשון (4-1), אך הודחה בשלב חצי גמר המזרח מול אינדיאנה פייסרס (4-2).
קריירה > יוסטון רוקטס

ב-15 ביולי 2014 חזר לרוקטס לאחר שנשלח אליה כחלק מטרייד משולש עם ניו אורלינס פליקנס. בפלייאוף 2015 העפיל אריזה עם יוסטון לשלב גמר המערב, בו הפסידה לאלופה שבדרך, גולדן סטייט ווריורס, בתוצאה 1–4.
קריירה > פיניקס סאנס

לקראת עונת 2018/2019 חתם על חוזה לעונה אחת בפיניקס סאנס, עבור כ-15 מיליון דולר.
קריירה > החזרה לוושינגטון

ב-17 בדצמבר 2018, לאחר 26 משחקים בלבד במדי הסאנס, נשלח אריזה בטרייד לוושינגטון ויזארדס בתמורה לקלי אוברה ואוסטין ריברס.
קריירה > סקרמנטו קינגס

ביולי 2019 חתם אריזה על חוזה בסקרמנטו קינגס.
קריירה > פורטלנד טרייל בלייזרס

בינואר 2020, לאחר 32 משחקים בלבד עם הקינגס, הועבר יחד עם וניין גבריאל וקיילב סווניגן בטרייד לפורטלנד טרייל בלייזרס, בתמורה לקנט בייזמור ואנתוני טוליבר. אריזה החליט שלא להצטרף לקבוצתו לקראת חידוש עונת 2019/2020 ב"בועה באורלנדו", על מנת לבלות עם בנו בתקופת המשמורת שלו.
קריירה > אוקלהומה סיטי ת'אנדר

בנובמבר 2020 נשלח בשלושה טריידים עוקבים – ליוסטון רוקטס, לדטרויט פיסטונס, ולבסוף לאוקלהומה סיטי ת'אנדר.
קריירה > מיאמי היט

במרץ 2021 נשלח בטרייד למיאמי היט בתמורה לסנטר מאיירס לאונרד ובחירה בסיבוב השני בדראפט 2027.
קריירה > החזרה ללייקרס

באוגוסט 2021 חתם אריזה על חוזה בלוס אנג'לס לייקרס, בה שיחק בעבר בין השנים 2007–2009.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | ניו יורק | 80 | 12 | 17.3 | 0.442 | 0.231 | 0.695 | 3.0 | 1.1 | 0.9 | 0.2 | 5.9 |
| 2005/2006 | ניו יורק | 36 | 10 | 19.7 | 0.418 | 0.333 | 0.545 | 3.8 | 1.3 | 1.2 | 0.3 | 4.6 |
| 2005/2006 | אורלנדו | 21 | 0 | 13.8 | 0.400 | 0.000 | 0.700 | 3.9 | 0.7 | 0.7 | 0.1 | 4.7 |
| 2006/2007 | אורלנדו | 57 | 7 | 22.4 | 0.539 | 0.000 | 0.620 | 4.4 | 1.1 | 1.0 | 0.3 | 8.9 |
| 2007/2008 | אורלנדו | 11 | 0 | 10.5 | 0.452 | 0.000 | 0.533 | 2.2 | 0.7 | 0.5 | 0.3 | 3.3 |
| 2007/2008 | לייקרס | 24 | 3 | 18.0 | 0.524 | 0.333 | 0.683 | 3.5 | 1.5 | 1.1 | 0.3 | 6.5 |
| 2008/2009 | לייקרס | 82 | 20 | 24.4 | 0.460 | 0.319 | 0.710 | 4.3 | 1.8 | 1.7 | 0.3 | 8.9 |
| 2009/2010 | יוסטון | 72 | 71 | 36.5 | 0.394 | 0.334 | 0.649 | 5.6 | 3.8 | 1.8 | 0.6 | 14.9 |
| 2010/2011 | ניו אורלינס | 75 | 75 | 34.7 | 0.398 | 0.303 | 0.701 | 5.4 | 2.2 | 1.6 | 0.4 | 11.0 |
| 2011/2012 | ניו אורלינס | 41 | 41 | 32.9 | 0.417 | 0.333 | 0.775 | 5.2 | 3.3 | 1.7 | 0.6 | 10.8 |
| 2012/2013 | וושינגטון | 56 | 15 | 26.3 | 0.417 | 0.364 | 0.821 | 4.8 | 2.0 | 1.3 | 0.4 | 9.5 |
| 2013/2014 | וושינגטון | 77 | 77 | 35.4 | 0.456 | 0.407 | 0.772 | 6.2 | 2.5 | 1.6 | 0.3 | 14.4 |
| 2014/2015 | יוסטון | 82 | 82 | 35.7 | 0.402 | 0.350 | 0.853 | 5.6 | 2.5 | 1.9 | 0.3 | 12.8 |
| 2015/2016 | יוסטון | 81 | 81 | 35.3 | 0.416 | 0.371 | 0.783 | 4.5 | 2.3 | 2.0 | 0.3 | 12.7 |
| 2016/2017 | יוסטון | 80 | 80 | 34.7 | 0.408 | 0.343 | 0.738 | 5.7 | 2.2 | 1.8 | 0.3 | 11.7 |
| 2017/2018 | יוסטון | 67 | 67 | 33.9 | 0.412 | 0.368 | 0.854 | 4.4 | 1.6 | 1.5 | 0.2 | 11.7 |
| 2018/2019 | פיניקס | 26 | 26 | 34.0 | 0.379 | 0.360 | 0.837 | 5.6 | 3.3 | 1.5 | 0.3 | 9.9 |
| 2018/2019 | וושינגטון | 43 | 43 | 34.1 | 0.409 | 0.322 | 0.777 | 5.3 | 3.8 | 1.2 | 0.3 | 14.1 |
| 2019/2020 | סקרמנטו | 32 | 0 | 24.7 | 0.388 | 0.352 | 0.778 | 4.6 | 1.6 | 1.1 | 0.2 | 6.0 |
| 2019/2020 | פורטלנד | 21 | 21 | 33.4 | 0.491 | 0.400 | 0.872 | 4.8 | 2.0 | 1.6 | 0.4 | 11.0 |
| 2020/2021 | מיאמי | 30 | 27 | 28.0 | 0.411 | 0.350 | 0.773 | 4.8 | 1.8 | 1.0 | 0.6 | 9.4 |
| קריירה |  | 1094 | 758 | 29.7 | 0.423 | 0.352 | 0.732 | 4.8 | 2.1 | 1.5 | 0.3 | 10.5 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007 | אורלנדו | 4 | 0 | 11.8 | 0.313 | 0.000 | 0.250 | 2.3 | 1.3 | 0.2 | 0.0 | 2.8 |
| 2008 | לייקרס | 8 | 0 | 5.6 | 0.583 | 0.250 | 0.500 | 1.4 | 0.1 | 0.1 | 0.1 | 2.1 |
| 2009 | לייקרס | 23 | 23 | 31.4 | 0.497 | 0.476 | 0.563 | 4.2 | 2.3 | 1.6 | 0.4 | 11.3 |
| 2011 | ניו אורלינס | 6 | 6 | 40.2 | 0.412 | 0.333 | 0.727 | 6.5 | 3.3 | 1.3 | 0.5 | 15.5 |
| 2014 | וושינגטון | 11 | 11 | 37.0 | 0.481 | 0.446 | 0.778 | 8.9 | 1.7 | 1.5 | 0.4 | 13.6 |
| 2015 | יוסטון | 17 | 17 | 38.5 | 0.426 | 0.375 | 0.905 | 6.4 | 2.6 | 1.8 | 0.1 | 13.2 |
| 2016 | יוסטון | 5 | 5 | 36.2 | 0.255 | 0.143 | 0.750 | 4.2 | 0.8 | 2.6 | 0.2 | 6.6 |
| 2017 | יוסטון | 11 | 11 | 37.5 | 0.423 | 0.377 | 0.929 | 5.1 | 2.1 | 1.3 | 0.2 | 10.7 |
| 2018 | יוסטון | 17 | 17 | 34.2 | 0.360 | 0.286 | 0.742 | 3.8 | 1.3 | 1.1 | 0.1 | 8.8 |
| 2021 | מיאמי | 4 | 4 | 24.0 | 0.304 | 0.294 | 0.000 | 5.8 | 0.5 | 0.8 | 0.3 | 4.8 |

| קריירה |  | 106 | 94 | 32.0 | 0.423 | 0.365 | 0.722 | 5.0 | 1.8 | 1.3 | 0.2 | 10.1 |
הערות שוליים

↑  דוח המשחק בין יוסטון לניו אורלינס, באתר basketball-reference.com
↑  אריזה נשלח בטרייד לניו אורלינס, באתר הרשמי של ה-NBA
↑  אריזה נשלח בטרייד לוושינגטון, באתר ESPN
↑  דוח המשחק בין וושינגטון ליוסטון, באתר basketball-reference.com
↑  דוח המשחק בין וושינגטון לפילדלפיה, באתר basketball-reference.com
↑  אריזה נשלח בטרייד ליוסטון רוקטס, באתר הרשמי של הקבוצה
↑  אריזה חותם על חוזה בפיניקס, באתר ESPN‏, 1 ביולי 2018
↑  לאחר העסקה שנפלה: טרבור אריזה עובר לוושינגטון, קלי אוברה ואוסטין ריברס לפיניקס, באתר וואלה, 17 בדצמבר 2018
↑  אריזה חותם על חוזה בסקרמנטו, באתר הקבוצה, 7 ביולי 2019
↑  פורטלנד מצרפת את אריזה, סווניגן וגבריאל, באתר הקבוצה, 21 בינואר 2020
↑  אריזה לא יצטרף לבלייזרס באורלנדו, באתר ESPN,‏ 23 ביוני 2020
↑  יוסטון שולחת את קובינגטון לפורטלנד, באתר ה-NBA,‏ 22 בנובמבר 2020
↑  דטרויט מצרפת את אריזה וסטיוארט, באתר הקבוצה, 24 בנובמבר 2020
↑  הת'אנדר מצרפים את אריזה וג'קסון, באתר הקבוצה, 28 בנובמבר 2020
טטיאנה דה רונה

| --- | --- |

 לידה:  28 בספטמבר 1961 (בת 63) ניי-סיר-סן, צרפת 
 מדינה:  הממלכה המאוחדת, צרפת 
 מקום לימודים:  אוניברסיטת מזרח אנגליה 
 שפות היצירה:  צרפתית, אנגלית 
 יצירות בולטות:  המפתח של שרה 
 תקופת הפעילות:  מ-1992 
 בן או בת זוג:  Nicolas Jolly (3 באוקטובר 1987–?) 
 צאצאים:  Louis Amadeus Jolly, Charlotte Alix Stella Jolly 
 פרסים והוקרה:  קצין מסדר האמנויות והספרות (18 בדצמבר 2020) 
 www.tatianaderosnay.com
 חתימה:   
 
טטיאנה דה רונה. 2015
טטיאנה דה רונֶה (בצרפתית: Tatiana de Rosnay; נולדה ב-28 בספטמבר 1961) היא עיתונאית, סופרת ותסריטאית צרפתייה. מחברת רב-המכר "המפתח של שרה".
קורות חיים

נולדה בפרוור הפריזאי ניי-סיר-סן. אביה הוא ז'ואל דה רונֶה (אנ'), מדען ממוצא צרפתי-רוסי. סבה היה הצייר גאטן דה רונֶה (אנ'), וסבתו של אביה הייתה השחקנית הרוסייה נטליה רחווסקיה, שניהלה את התיאטרון ע"ש פושקין בלנינגרד בין השנים 1925–1949. אמה של דה רונה היא סטלה לבית ג'ב, אנגלייה, בתו של מזכ"ל האו"ם הראשון (והזמני) גלאדווין ג'ב ונינתו של המהנדס הבריטי הנודע איזמבארד קינגדום ברונל.
טטיאנה גדלה בפריז, וכאשר נסע אביה ללמד באוניברסיטת MIT בשנות ה-70, המשיכה את לימודיה היסודיים בבוסטון. היא עברה לאנגליה בראשית 1980 וקיבלה תואר ראשון בספרות אנגלית באוניברסיטה של מזרח אנגליה בנוריץ'. בשנת 1984 חזרה לפריז ועבדה כעיתונאית ומבקרת ספרות.
החל משנת 1992 פרסמה דה רונֶה עשרה ספרים בצרפתית ושלושה באנגלית. במקביל כתבה תסריטים לסדרת טלוויזיה צרפתית.
ב-2006 פרסמה את הרומן הפופולרי, על רקע היסטורי, "המפתח של שרה"; עלילת הרומן נטווית סביב אירועי מצוד ול ד'איב. הוא תורגם למספר שפות ונמכר במיליוני עותקים. בשנת 2009 עובד הספר לסרט הצרפתי "המפתח של שרה".
ספריה

L'appartement témoin, 1992
Maries, peres de famille: Romans d'adulteres, 1995
Le diner des ex: Roman, 1996
Le coeur d'une autre, 1998
Le Voisin, 2000
La Mémoire des Murs, 2003
Spirales, 2004
Sarah's Key, 2007
A Secret Kept / Boomerang, 2009
Moka, 2009
Rose, 2011
The House I Loved, 2011. The main theme of this novel is Baron Haussmann's renovation of Paris and the consequences for the inhabitants of the areas to be reconstructed.
The Other Story, 2014
ספריה שתורגמו לעברית

המפתח של שרה, מאנגלית: אביגיל בורשטיין. אור יהודה: כנרת זמורה-ביתן, 2008
בומרנג, מצרפתית: אביגיל בורשטיין. אור יהודה: כנרת זמורה-ביתן, 2012
הבית אשר אהבתי, מאנגלית: אורטל אריכה, כנרת זמורה ביתן, 2015.
יהי רצון מלפני אבינו שבשמיים

ציור קיר בבית כנסת בפולין, עם נוסח התפילה
תפילת יהי רצון מלפני אבינו שבשמיים, היא קטע תפילה שנאמר ברוב קהילות אשכנז בימי שני וחמישי לאחר הקריאה בתורה קודם הכנסת ספר התורה לארון הקודש, ובקהילות הספרדים בעת ברכת החודש.
מקור התפילה

תפילה זו לא נזכרה בתלמוד, וכן היא אינה מופיעה בנוסח התפילה של הרמב"ם ואינה נזכרת בטור ושולחן ערוך.
תפילה זו נזכרת בספרי כמה מהראשונים, לעיתים בשינויי לשון קלים מהנוסח המודפס בסידורים. בחלק מהמקורות מופיע לאמר את התפילה כפי המנהג היום בימי שני וחמישי, אולם בחלק מהמקורות נאמר לאומרה בראש חודש או בשבת מברכים:
בסדר רב עמרם גאון, מופיעה התפילה פעמים, פעם ראשונה בסדר שני וחמישי שם נכתב כי יש לאומרה בשעת גלילת ספר התורה: ”וגולל ספר תורה, ובגללו אומר: יהי רצון מלפני השמים לרחם את בית חיינו ולהשיב שכינתו לתוכו במהרה בימינו”, ופעם נוספת הוא נזכר בסדר תפילת ראש חודש, גם בציון לאומרה בשעת גלילת ספר התורה, אך בשינויי לשון קלים, ובהשמטת הבית האחרון 'אחינו כל בית ישראל'. גם בספרי ראשונים נוספים, כגון במחזור ויטרי ובספר המחכים, מופיע לאומרה בתפילת מנחה של שבת בעת גלילת ספר התורה.
בספר כל בו התפילה מופיעה רק בסדר ברכת החודש, כשהוא מוסיף גם סימן לזכור את סדר הבתים:
וכשחל ראש חדש להיות באותה שבוע מכריז החזן ואומר יהי רצון וכו' וכו' וסימן סדורם כרקשנ"ה, לכונן, לרחם, לקיים ושנשמע ונתבשר להשמיד אויבינו, יקום פורקן, כך גזרו.
גם באבודרהם הזכיר את התפילה רק בסדר ראש חודש:
שבת קודם ראש חודש אחר קריאת ההפטרה קודם אשרי מכריז שליח צבור ומודיע לקהל באיזה יום יחול ראש חדש או אם יהיה יום אחד או שני ימים ואומר תחלה יהי רצון מלפני השמים לכונן את בית חיינו
האבודרהם מוסיף טעם מדוע מבקשים בתפילה זו על החכמים: ”והטעם שמבקשין רחמים על החכמים בהכרזת ראש חדש מה שלא מצינו כן בשום מקום בעולם מפני שהם היו מקדשין החדש בזמנו על פי הראיה כי להם נמסר קדושו שנאמר אלה מועדי ה' מקראי קדש אשר תקראו אותם אתם כתיב והם מסרו להם העיבור ולולי הם לא היינו יודעים מתי יבא החדש ולכן אנו מזכירין אותם לטובה שיקיים אותם הבורא ויחזיר עטרה ליושנה ויקדשו החודש כבראשונה”.
אחינו כל בית ישראל

הקטע האחרון בתפילה הוא הקטע
אחינו כל בית ישראל, הנתונים בצרה ובשביה, העומדים בין בים ובין ביבשה, המקום ירחם עליהם, ויוציאם מצרה לרוחה, ומאפלה לאורה, ומשעבוד לגאלה, השתא בעגלא ובזמן קריב, ונאמר אמן.
קטע זה נזכר גם הוא במקורות שהוזכרו, אך בנוסח אחר. בניגוד לשאר התפילה הנאמרת על ידי שליח הציבור, קטע זה נאמר כיום על ידי כל הציבור. שינוי זה לא מוזכר בראשונים, ורק בסידורים מאוחרים יותר הוא נזכר.
המנהג

מנהג רוב קהילות אשכנז כפי שכתב בסידור רב עמרם בשני וחמישי והיא אינה נאמרת כלל בברכת החודש. בקצת קהילות אשכנז המערבי, הוא נאמר גם בימי צום שאינם בשני וחמישי.
אמנם מנהג בני עדות המזרח ותימן, לומר תפילה זו בברכת החודש, כפי שנזכר בכלבו ואבודרהם.
בתרבות

קטעים שונים מתפילה זו הולחנו. בעיקר התפרסם קטע הסיום 'אחינו' שנכתבו לו לחנים רבים. לחן אחד התפרסם ומושר רבות בזמני אבל שונים.
גם החזן יוסלה רוזנבלט הלחין לחן לתפילה זו.
הערות שוליים

↑  ראו כאן. אמנם בהערה כתב שהקטע נכתב בטעות כחלק מתפילת ראש חודש, ומקומו בתפילת ברכת החודש, בשבת שקודם ראש חודש.
↑  ראו למשל סדור 'כתר נהורא השלם' ע' 960 אות נח: "מאחר שנתרבו הצרות על ישראל ר"ל אומרים הציבור אחינו כל בית ישראל כו' ביחד". כך כתוב גם בקונטרס 'תורת אמך' (שבספר השו"ת פאת שדך, חלק שני) עמוד ט, הערה 26.
יואן לונגפינג

זהו שם סיני; שם המשפחה הוא .
| --- | --- |

יואן לונפינג, 1962
 לידה:  7 בספטמבר 1930 Peking Union Medical College Hospital, הרפובליקה העממית של סין 
 פטירה:  22 במאי 2021 (בגיל 90) Xiangya Hospital, Central South University, הרפובליקה העממית של סין 
 שם לידה:  袁隆平 
 ענף מדעי:  אגרונומיה
 מקום מגורים:  צ'אנגשה 
 מקום לימודים:  Southwest University of Science and Technology (1953)  Wuhan Fourth Middle School·Educated Middle School  High School Affiliated to Nanjing Normal University 
 מוסדות:  Hunan Agricultural University 
 פרסים והוקרה:  State Preeminent Science and Technology Award (2000)  מסדר הרפובליקה (17 בספטמבר 2019)  חלוץ הרפורמה (18 בדצמבר 2018)  פרס המזון העולמי (2004)  פרס וולף לחקלאות (2004)  Member of the Chinese Academy of Engineering (1995)  פרס השלום של קונפוציוס (2012)  פרס רמון מגסאיסאי (2001) 
 צאצאים:  Dingyang Yuan 
 מספר צאצאים:  3 
 הערות:  תוך מספר עשורים עלתה תפוקת האורז בסין באמצעות השימוש באורז ההיברידי ב-50%
 תרומות עיקריות
 פיתוח זני אורז און כלאיים
 
יואן לונגפינג (בסינית: 袁隆平;‏ 7 בספטמבר 1930 – 22 במאי 2021) היה אגרונום סיני, מגדולי חוקרי החקלאות בעידן המודרני. נודע עקב פיתוח זני אורז און כלאיים.
ב-2004 זכה בפרס וולף בתחום החקלאות יחד עם סטיבן ד. טנקסלי על "פיתוח של זני מכלוא של אורז בדרכים חדשניות, ועל גילויו של הבסיס המדעי לאון-הכלאיים (heterosis) בגידול רב חשיבות זה, המהווה מקור מזון עיקרי לחלק ניכר מאוכלוסיית כדור הארץ". באותה שנה זכה גם בפרס המזון העולמי.
יואן נולד בבייג'ינג. ב-1953 סיים לימודי חקלאות באוניברסיטת דרום מערב בצ'ונגצ'ינג. ב-1964 החל במחקרו בתחום השבחת גידולי אורז, הוא גילה זן של אורז עם תכונת עקרות זכרית ציטופלזמטית, ובאמצעותו הביא להגדלה ניכרת ביבול האורז. תוך מספר עשורים עלתה תפוקת האורז בסין באמצעות השימוש באורז ההיברידי ב-50%, מה שפתר חלק ניכר מהמחסור העולמי במזון.
יואן כיהן כפרופסור באוניברסיטה החקלאית חונאן בצ'אנגשה והיה ראש מרכז הפיתוח הלאומי לאורז היברידי.
נפטר ב-22 במאי 2021.
יוהאן יעקובי

יוהאן יעקובי
יוהאן יעקובי (בגרמנית: Johann Jacoby;‏ 1 במאי 1805 קניגסברג - 6 במרץ 1877 שם) היה רופא ופוליטיקאי יהודי פרוסי, פעל למען השגת אמנציפציה ליהודים. היה חבר באספה הלאומית של פרנקפורט.
קורות חיים

אביו של יעקובי היה סוחר בשם גרשון, לאמו קראו לאה יונס.
הוא למד רפואה באוניברסיטת קניגסברג. הוא החל את התמחותו הרפואית ב-1830 בעיר הולדתו, במהרה הוא החל להתעניין בפעילות פוליטית ונעשה יותר ויותר מעורב בהגנה על הנרדפים.
אוסף על שמו שמור בספרייה הלאומית.
פעילות פוליטית

יעקובי נמנה עם התומכים ברעיון הפרדה בין דת למדינה.
ב-1848 באירופה פורץ גל התקוממויות שנודעו בשם כולל "אביב העמים". המהומות התחילו בפברואר אותה שנה בצרפת, שם הודח המלך לואי פיליפ. בגרמניה שתי השאיפות העיקריות היו לאחד את גרמניה ולדרוש חוקה שהובטחה על ידי מלך פרוסיה פרידריך וילהלם השלישי עוד בימי כיבושי נפוליון.
בעקבות "אביב העמים" ב-1 באפריל 1848 התכנס "קדם-פרלמנט", בין הנציגים שישבו שם היו 5 יהודים, בין אותם היהודים היה גם יוהאן יעקובי. "קדם-פרלמנט" קיים ישיבות מ-1 באפריל עד 4 באפריל 1848.
במאי 1848 בפרנקפורט על נהר מיין בכנסיית סנט פאול מתכנסת האספה הגרמנית הראשונה, שם היו 7 יהודים גרמנים ו-2 אוסטרים, היהודים הבולטים ביותר בחבורה הזאת היו גבריאל ריסר ויוהאן יעקובי. עמוס אילון טוען כי בין היהודים האלו גבריאל ריסר היה הנחרץ ויעקובי המבריק.
השקפותיו של יעקובי היו רדיקליות יותר מאלו של ריסר. יעקובי נהיה חבר פרלמנט של פרנקפורט החל מאפריל 1849 לפני כן היה חבר באספה הלאומית הפרוסית בברלין. הוא השתתף במשלחת שניסתה לשכנע את המלך פרידריך וילהלם הרביעי לתמוך באינטרסים של האספה בפרנקפורט.
בשנות השישים היה חבר הפרלמנט הפרוסי כנציגה של המפלגה הפרוגרסיבית. לאחר כינונו של הרייך השני הוא נבחר לפרלמנט כנציג המפלגה הסוציאל-דמוקרטית.
לקריאה נוספת

תולדות יהודי גרמניה בעת החדשה, כרך ב', הוצאת מרכז זלמן שזר, 2000.
הערות שוליים

↑  ארכיון אוסף יוהן יעקובי, בספרייה הלאומית
↑  תולדות יהודי גרמניה בעת החדשה, כרך ב', עמ' 49.
↑  עמוס אילון, רקוויאם גרמני, אור יהודה: דביר, 2004, עמ' 172.
↑  תולדות יהודי גרמניה בעת החדשה, כרך ב', עמ' 275.
| --- | --- |
בקרת זהויות :  NLI: 987007263347905171  PLWABN: 9810623452505606  BnF: cb12138371h (data)  CiNii: DA0808376X  GND: 118556436  ISNI: 0000 0001 0903 7772  LCCN: n84140748  NKC: skuk0000625  NTA: 06862932X  SUDOC: 029841704  VcBA: 495/205584  VIAF: 56645324   WorldCat (עם VIAF): 56645324 
האספה הלאומית בכנסיית סנט פאול בפרנקפורט
יוליה פירוט

| --- | --- |

 לידה:  26 באוגוסט 1907 קונסקובולה, רפובליקת פולין 
 פטירה:  25 ביולי 2000 (בגיל 92) ורשה, רפובליקת פולין 
 מדינה:  פולין 
 מקום קבורה:  בית הקברות פובונזקי 
 
יוליה פירוט (בצרפתית: Julia Pirotte‏; 1 בינואר 1908 – 25 ביולי 2000) הייתה עיתונאית פולנייה שנודעה בעבודתה במרסיי במהלך מלחמת העולם השנייה, שם תיעדה את המחתרת הצרפתית, כן נודעה בצילומים שצילמה בעקבות פוגרום קיילצה בשנת 1946.
ביוגרפיה

נולדה בשם יוליה דיאמנט בקונסקובולה שבפולין. היא היגרה לבלגיה ב-1934, שם נישאה לז'אן פירוט, פעיל זכויות עובדים בבריסל, ולמדה צילום, בהשראת סוזן ספאק, לימים פעילת המחתרת הצרפתית וחסידת אומות העולם.
במאי 1940, לאחר הכיבוש הגרמני וגירוש בעלה, עשתה פירוט את דרכה לדרום צרפת, שם מילאה תפקיד פעיל בקבוצות ההתנגדות היהודית והצרפתית. במרסיי עבדה כצלמת עיתונות בעיתון "Dimanche Illustré" (יום ראשון מאויר), והעבירה נשק, מסמכים מזויפים ופרסומי מחתרת. במהלך תקופה זו צילמה תצלומים רבים המתעדים את החיים תחת משטר וישי. כחברה במחתרת הקומוניסטית בצרפת - "FTP" ‏(Francs-Tireurs et Partisans) - הצליחה פירוט לצלם את פעילות ההתנגדות של המאקי בקיץ 1944 ואת שחרור מרסיי. תצלומיה במהלך הקרב על מרסיי (אנ') זכו לתהודה עולמית.
לאחר המלחמה שבה פירוט לפולין כצלמת עיתונות עבור העיתון הפולני "Zolnierz Polski". היא סיקרה את תוצאות פוגרום קיילצה שאירע ב-4 ביולי 1946 והשתתפה בקונגרס העולמי של האינטלקטואלים להגנה על השלום (אנ') בוורוצלב ב-1948. שם צילמה את דיוקנאותיהם של פיקאסו, אירן ז'וליו-קירי ואיש הרוח דומיניק דסנטי (אנ'). פירוט ביקרה בישראל ב-1957. לאחר מכן נישאה לכלכלן הפולני יפים סוקולסקי, שנפטר ב-1974.
פירוט נסעה לעיתים קרובות לבלגיה, צרפת וארצות הברית, שם הציג ב-1984 המרכז הבינלאומי לצילום בניו יורק תערוכה של עבודותיה.
אחותה של פירוט, מינדלה מריה דיאמנט (1911 - 24 באוגוסט 1944) הייתה חברה במחתרת הצרפתית. היא נתפסה, עונתה והוצאה להורג על ידי משטר וישי.
הערות שוליים

↑  "Julia Pirotte". International Center of Photography (באנגלית).
↑  "Julia Pirotte". Culture.pl (באנגלית).
1 2  על יוליה פירוט באתר ICP - מרכז הצילום הבינלאומי
↑  מידע על תצלום של פירוט בדרום צרפת, אוגוסט 1944, באתר יד ושם
↑  "Julia Pirotte - fragmenty filmu". Culture.pl (באנגלית).
↑   יוליה פירוט, בביצוע Video of Julia Pirotte, סרטון  באתר יוטיוב
↑  "Julia Pirotte: The Resistance and Liberation of Marseilles". International Center of Photography (באנגלית).
↑  "Ma soeur Mindla Maria Diament, Resistante Française, prisonnière N.N (Nuit et Brouillard) décapitée à Breslau". International Center of Photography (באנגלית). 2016-02-25. נבדק ב-2017-05-13.
| --- | --- |
בקרת זהויות :  NLI: 987007498573105171  PLWABN: 9810564906705606  BnF: cb126488353 (data)  GND: 119532956  ISNI: 0000 0003 5728 2347  LCCN: nb2003065975  PIC: 314147  RKD: 393941  SNAC: w6tt7vrd  SUDOC: 06899169X  ULAN: 500346618  VIAF: 2602151778258718130002   WorldCat (עם VIAF): 2602151778258718130002